આઈપીએલની ઓફિશિયલ વેબસાઈટ પર નજર કરો તો બધી ટીમોની પોઈન્ટ ટેબલમાં શું સ્થિતિ છે તે સ્પષ્ટ થઈ જશે. ચેન્નઈ અને હૈદરાબાદ ઉપરાંત હાલમાં કેકેઆર અને રાજસ્થાન ટોપ 4માં છે, જોકે તેમની સ્થિતિ આવનારી મેચોના પરિણામ પર આધાર રાખશે. 5માં નંબર પર પંજાબ છે, તેના ખાતામાં 12 પોઈન્ટ છે. તો મુંબઈ અને બેંગ્લોર 10-10 પોઈન્ટ સાથે ક્રમશઃ છઠ્ઠા અને સાતમાં ક્રમ પર છે. આ બંને ટીમોને 2-2 મેચો રમવાની છે. જે પણ ટીમ બંને મેચ જીતશે તે પ્લેઓફમાં ક્વોલિફાય કરશે અને હારશે તો ટૂર્નામેન્ટમાંથી બહાર થઈ જશે. જો કોઈ મેચ ટાઈ અથવા રિઝલ્ટ નથી આવતું તો પછી નેટ રનરેટના આધાર નિર્ણય થશે.